### Beslutningstema

I denne sag gives en orientering om status for udviklingen i trafikulykker i Tønder Kommune i 2024.

### Historik

I november 2022 godkendte Kommunalbestyrelsen en ny Trafiksikkerhedsplan for Tønder Kommune for perioden 2021 - 2030. Målsætningen for planen er, at maksimalt otte personer må komme alvorligt til skade på vejene i Tønder Kommune i 2030.

### Sagsfremstilling

Der udarbejdes årligt en status for at følge udviklingen i antallet af alvorlige personskader i forhold til den besluttede målsætning og fokusområderne i trafiksikkerhedsplanen. Den endelige opgørelse foreligger nu, og forvaltningen har udarbejdet den årlige status i forhold til de besluttede fokusområder i Trafiksikkerhedsplanen.
I 2024 blev to personer dræbt og ti kom alvorligt til skade på kommunes veje. Seks personer kom lettere til skade. Antallet af de alvorlige personskader ligger igen under den beregnede målsætning for året 2024, som er maksimalt 13 alvorlige personskader.
I forhold til de udpegede fokusområder, er det eneulykker, frontalkollisioner, hvor antallet af alvorlige personskader ligger over målsætningen. For fokusområderne krydsulykke, lette trafikanter og unge bilførere er målsætningen opfyldt og ligger i 2024 igen på niveau for 2022. I 20024 var der syv måneder, hvor der ikke skete nogen personskadeuheld.
Selv om alvorligheden af en enkelt ulykke kan ændre billede for et enkelt år, som det skete i 2023, er det vigtigt at fastholde den målrettede indsats med fokus på uheldsbelastede lokaliteter, kampagner og samarbejde på tværs for at opnå målsætningen i 2030.

Ses der samlet på alle personskade- og materielskadeulykker er det stadig i kryds i det åbne land, at der sker flest ulykker. I 2024 skete der i alt 19 ulykker i kryds i det åbne land, hvor tre personer kom til skade. Af den vedhæftede status for 2024 fremgår, at der via skadestuen yderligere er registreret tre lettere tilskadekomne i 2024 og fem tilskadekomne, hvor alvorlighedsgraden er uoplyst. Af de otte rapporterede skader fra skadestuen var de syv en let trafikant.
Fordelingen på by og land viser, at to ud af tre alvorlige personskader sker på landevejene i det åbne land, mens hver tredje sker i byområder. Alle alvorligt tilskadekomne i byer var en let trafikant.

En gennemgang af sortpletudpegningen for den seneste femårs periode viser, at de senere års indsats mod krydsulykker i åbent land har båret frugt, idet der i den seneste udpegning ikke er udpeget nogen kryds i åbent land som en sortplet. [adresse] i Tønder er fortsat udpeget som en sortplet strækning. En gennemgang af strækningen viser, at det er i krydsene og i fodgængerfelterne på strækningen, at uheldene er sket. [adresse] / Leos Alle er under planlægning til mindre ændringer, og krydset [adresse], hvor der er sket tre ulykker, indgår i skolevejsanalysen for Maja Bech.

Til punktet er der vedhæftet en kort status for udviklingen på landsplan i 2024.

### Økonomi

|  |  |  |  |  |  |
| --- | --- | --- | --- | --- | --- |
| Personrelaterede uheldsomk for | 2024 | 2024 | priser |  |  |
| kr. per |  |  |  |  |  |
| Dræbt |  | 44.529.656 |  |  |  |
| Alvorligt tilskadekommen |  | 6.929.132 |  |  |  |
| Lettere tilskadekommen |  | 881.449 |  |  |  |
| Gennemsnit |  | 5.723.573 |  |  |  |
| Note: Uheldsomkostninger er fremskrevet med prisudvikling, samt for velfærdsdelen desuden med udviklingen i BNP per indbygger | | | | | |

|  |  |  |  |  |  |
| --- | --- | --- | --- | --- | --- |
| Enhedspriser for uheld på vej for | 2024 | 2024 | priser |  |  |
| kr. per |  |  |  |  |  |
| rapporteret uheld |  | 3.560.425 |  |  |  |
| rapporteret uheld, heraf materielomkostninger | | 984.983 |  |  |  |
| rapporteret uheld med personskade |  | 9.537.692 |  |  |  |
| rapporteret personskade |  | 7.502.513 |  |  |  |
| Note: Uheldsomkostninger er fremskrevet med prisudvikling, samt for velfærdsdelen desuden med udviklingen i BNP per indbygger | | | | | |

### Indstilling Fagchefen for Klima, Plan og Udvikling indstiller,

at orienteringen tages til efterretning.

### Beslutning

Orienteringen taget til efterretning.